armvectores/hy_wikipedia_2023 huggingface dataset:
Յոզեֆ Ռեդեն

Յոզեֆ Ռեդեն (գերմ.՝ Joseph Rheden, ապրիլի 5, 1873(1873-04-05) կամ 1873, Ամլախ, Lienz District, Տիրոլ, Ավստրիա - օգոստոսի 6, 1946(1946-08-06) կամ 1946, Լիենց, Տիրոլ, Ավստրիա), ավստրիացի աստղագետ, աշխատել է Վիեննայի համալսարանի աստղադիտարանում։
Հայտնի ավստրիացի աստղագետ Յոհան Պալիսայի որդին է, 1897 թ.-ից 1901 թվականները սովորել է աստղագիտություն, մաթեմատիկա և ֆիզիկա Վեննայի համալսարանում։ Արդեն 1901 թվականից Ռեդենը աշխատանքի է անցնում Վիեննայի աստղադիտարանում որպես օգնական։ Ռեդենը այստեղ աշխատել է մինչև 1935 թվականին թոշակի անցնելը, չնայած դրանից հետո էլ նա կամավոր աշխատում էր աստղադիտարանում։
Ռեդենը հիմնականում զբաղվել է աստղալուսանկարչությամբ և մոլորակների ու գիսաստղերի դիտարկմամբ։ Նա նաև զբաղվել է աստղագիտական ժամանակի ծառայությամբ։
Դեռևս 1898 թվականին Ռեդենը ստեղծել է մի գործիք, որը թույլ էր տալիս գնահատել ասուպների ուղեծրերը։ 1908 թվականին Ռեդենը աստղադիտարանում հիմնեց լուսանկարչական լաբորատորիա աստղաքգրաֆների հետ աշխատելու համար։ Այս հարմարանքներով են իրականացվել մեծ թվով աստերոիդների դիտարկումներ և հաստատվել են այլ աստղագետների տեսողական դիտարկումների արդյունքները։


== Արտաքին հղումներ ==
Հարավային Կորեայի նահանգներ

Հարավային Կորեայի նահանգներ, Հարավային Կորեայի առաջին մակարդակի ստորաբաժանումներից են։ Հարավային Կորեայում կան 9 նահանգներ՝ Հյուսիսային Չունգչոնգ, Հարավային Չունգչոնգ, Գանվոն, Գյոնգի, Հյուսիսային Գյոնգսանգ, Հյուսիսային Ջոլա, Հարավային Ջոլա և Ջեջու ինքնավար նահանգ։


== Պատմություն ==
Չնայած տեղական կառավարման մանրամասները ժամանակի ընթացքում կտրուկ փոխվել են, ներկայիս եռաստիճան համակարգի հիմնական ուրվագիծը կիրառվել է Գոջոնգի իշխանության ժամանակ՝ 1895 թվականին։ Նմանատիպ համակարգ շարունակում է օգտագործվել նաև Հյուսիսային Կորեայում։


== Տեսակներ ==
Նահանգները (도, 道) Հարավային Կորեայի ամենաբարձր վարկանիշ ունեցող վարչական ստորաբաժանումներն են, որոնք հետևում են Արևելյան Ասիայի ավանդական «Շրջան» (վարչական բաժանում) անվանմանը։ Ընդհանուր գավառների հետ մեկտեղ գոյություն ունեն հավասար կարգավիճակ ունեցող հատուկ վարչական բաժանումների 4 տեսակներ՝ հատուկ ինքնավար նահանգ, հատուկ քաղաք, մետրոպոլիտեն և հատուկ ինքնավար քաղաք։
Հատուկ ինքնավար նահանգ․ (특별자치도, 特別自治道) նահանգ, որն ունի ավելի մեծ ինքնավարություն իր տնտեսության նկատմամբ, և ավելի շատ լիազորություններ տրված են գավառի կառավարությանը։ Միակ հատուկ ինքնավար նահանգը Ջեջուն է, մինչդեռ Սեջոնգը միակ հատուկ ինքնավար քաղաքն է։


== Կառավարություն ==
Նահանգների ղեկավարները և հատուկ (մետրոպոլիտեն) քաղաքների քաղաքապետերը ընտրվում են չորս տարին մեկ անգամ։


== Նահանգների ցանկ ==


== Պահանջված նահանգներ ==
Հարավային Կորեան հավակնում է Հյուսիսային Կորեայի կողմից վերահսկվող տարածքում գտնվող հինգ նահանգներին։ Այս նահանգները կառավարվում են Հյուսիսային Կորեայի հինգ նահանգների կոմիտեի կողմից։ Սրանք հիմնված են ճապոնական դարաշրջանի բաժանումների վրա և տարբերվում են Հյուսիսային Կորեայի ներկայիս նահանգներից։


== Ծանոթագրություններ ==
Ռիսովայա Պադ

Ռիսովայա Պադ (ռուս.՝ Рисовая Падь), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2005 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռայխերթսհոֆեն

Ռայխերթսհոֆեն  (գերմ.՝ Reichertshofen), կոմունա Գերմանիայում՝ Բավարիա երկրամասում՝ Իլմեի Պվաֆենհոֆեն շրջանում։ 
Ենթարկվում է Իլմեի Պֆաֆենհոֆեն շրջանին։ Բնակչությունը՝ 7503 մարդ (դեկտեմբերի 31, 2010) ։ Զբաղեցնում է 36,90 կմ² տարածք։ Պաշտոնական կոդ՝ 09 1 86 146։ Փոստային ինդեքս՝ 85084։


== Ծանոթագրություններ ==


== Արտաքին հղումներ ==
Պաշտոնական կայք
Հովհաննես Գրիգորյանի տուն

Հովհաննես Գրիգորյանի տուն, բնակելի տուն Երևանում։ Կառուցվել է 20-րդ դարի սկզբին։ Ճարտարապետն է Բորիս Մեհրաբյանը։ Տեղակայված է Փավստոս Բուզանդի և Աբովյան փողոցների հատման անկյունում։


== Նկարագրություն ==
Հովհաննես Գրիգորյանի տունը գտնվում է Փավստոս Բուզանդի 2 հասցեում։ Երկհարկանի շինություն է, ունի նկուղ, Լ-ձև հատակագծով։ Առաջին հարկում խանութներ են, որոնցից երեքն ուղղված են Փավստոս Բուզանդի, իսկ երկուսը՝ Աբովյան փողոցի կողմը։ Երկրորդ հարկում՝ շենքի պարագծով, տեղաբաշխվել է յոթ սենյակ, որոնցից ամենամեծը՝ դահլիճը (30 քառակուսի մետր), նայում է Աբովյան փողոցին։ Դրանց մուտքերը բակի պատշգամբասրահներից են, ինչպես նաև Փավստոս Բուզանդի փողոցի վրա բացվող շքամուտքից։ Այս կողմում կա դեպի բակ տանող դալան։ Կրող պատերը շարված են տուֆով, միդիս եղանակով։ Միջհարկային ծածկերը փայտից են։ Տանիքը թեք է, թիթեղապատ։ Առաջին հարկը կազմված է ցուցափեղկերի՝ հովհարաձև ռուստով հարդարված աղեղնաձև բացվածքներով, երկրորդ հարկը՝ երեսակալներով շրջանակված ուղղանկյուն լուսամուտների հերթագայվող շարքով։ Երկորդ հարկի ճակատը պսակված է ատամնաշար պարզ քիվով։ Որպես դեկորատիվ մշակման տարր կիրառված է ժապավենային ռուստը։ Բարձակային պատշգամբները ժամանակի ընթացքում վերացել են։ Առաջին հարկի ճակատը ծեփապատվել է, սակայն պահպանվել են ռուստի հորիզոնական շարքերը։ Շենքը վերանորոգված է, նախկին բակի տարածքում տեղադրված է բարձր ապակեպատ ծավալ, որը հորինվածքային անջատվածություն ունի հին մասից։


== Պատմություն ==
1914 թվականին առաջին հարկում բացվել է գինեգործ՝ Հակոբ Բաբախանյանի խմիչքի պահեստի բաժանմունքը, որտեղ վաճառվել են Արտաշատում գտնվող Բաբախանյանների գործարանում արտադրված կոնյակը, օղին և տարբեր տեսակի գինիներ։ 1921 թվականին հարկը տնօրինել են «Խորհրդային Հայաստան» և «Մաճկալ» թերթերի խմբագրությունները։ 1929-1935 թվականների երկրորդ հարկի սենյակներից մի քանիսը տրամադրվել է «Գիպրոգոր» ինստիտուտի արվեստանոցին, որտեղ աշխատել  են ճարտարապետներ Կարո Հալաբյանը (առաջին տնօրեն), Գևորգ Քոչարը, Միքայել Մազմանյանը և ուրիշներ։


== Ծանոթագրություններ ==
Կուկավկա (այլ կիրառումներ)

Կուկավկա, կարող է վերաբերել՝

Կուկավկա - ավան, Ուկրաինայի Վիննիցայի մարզի Մուրովանիե Կուրիլովցիի շրջանում
Կուկավկա - գյուղ, Ուկրաինայի Վիննիցայի մարզի Մոգիլյով-Պոդոլսկիի շրջանում
Սոցիալիստական կուտակման օրենք

Սոցալիստական կուտակման օրենք (ռուս.՝ закон социалистического накопления), տնտեսական օրենք, որը փորձում է մարքսիզմի դիրքերից արտահայտել ժողովրդի կյանքի նյութական ու մշակութային մակարդակի բարձրացումը, աշխատունակ բնակչության համընդհանուր զբաղվածությունն ու հասարակության բոլոր անդամների համակողմանի զարգացումն ապահովող պայմանների ստեղծման նպատակով հասարակական արտադրության ընդլայնման ու որակական կատարելագործման, ազգային հարստության ավելացման համար ազգային եկամտի մի մասը պարբերաբար օգտագործելու անհրաժեշտությունը։ 
Կուտակման նյութական հիմքն արտադրության գերազանցումն է սպառման նկատմամբ։ Սակայն կուտակման մասշտաբները, նպատակը, սոցիալական հետևանքներն ու խթանները պայմանավորված են արտադրական հասարակական հարաբերություններով։
Կարոլինա Ամոր դե Ֆուրնիե

Կարոլինա Ամոր դե Ֆուրնիե (իսպ.՝ Carolina Amor de Fournier, 1908, Մեխիկո, Մեքսիկայի Միացյալ Նահանգներ - 1993, Մեխիկո, Մեքսիկայի Միացյալ Նահանգներ), մեքսիկացի խմբագիր, գրող և թարգմանիչ։ Եղել է մեքսիկական La Prensa Médica Mexicoana գիտական հրատարակչական ընկերության հիմնադիրը և երկար տարիներ աշխատել է որպես ընկերության տնօրեն և խմբագիր։ 1965 թվականին նա նաև համահիմնադրել է Siglo XXI Editores-ը։ 1980 թվականին ստացել է Merito Editorial:
Կարոլինան ծնվել է Մեխիկոյում, Կարոլինա Շմիդլտայն ի Գարսիա Տերուելի (ունի գերմանական և իսպանական արմատներ) և Էմմանուել Ամոր Սուբերվիելի  (ունի իսպանական և ֆրանսիական արմատներ)։ Ամորն ունցել է 6 քույր և եղբայր։ Նրա քույրը՝ Պիտա Ամորը՝ բանաստեղծ էր, զարմուհին՝ Էլենա Պոնիատովսկա Ամորը՝ գրող։ Կարոլինա Ամորը մահացել է Մեխիկոյում։


== Ընտրված գործեր ==
Carolina amor de Fournier; Carlos campillo Sainz. 1987. A la memoria del Doctor Raoul Rournier Villada, 1900-1984.
Andres J. Cassidy; Luz María A. de Chapa; Carolina Amor de fournier. 1982. "Es un privilegio ser amigo del Señor .
Carolina Amor de Fournier. 1972. La mujer en la tipografía mexicana.
Carolina Amor de Fournier. 1972. El niño de 6 a 12 años.
Carolina Amor de Fournier. 1965. Medicina interna.
Carolina Amor de Fournier, Rafael Montes de Oca; Rafael Martín del Campo, Rorman Pelham Wright. 1963. Hummingbirds and orchids of Mexico Monografia de los colibries y apuntes sobre las principales orquidea de México.
Carolina Amor de Fournier. 1954. Catálogo de libros impresos en México: VI Feria mexicana del libro.


== Ծանոթագրություններ ==


== Աղբյուրներ ==
Alicia Rita Rueda-Acedo. 2012. Miradas Transatlánticas: El Periodismo Literario de Elena Poniatowska Y Rosa Montero. Vol. 55 de Purdue Studies in Romance Literatures Series. Editor Purdue Univ. Press, 320 pp. 1557536260, 9781557536266 en línea
Claudia Albarrán, Juan Antonio Rosado, Angélica Tornero. 2004. Diccionario de literatura mexicana: siglo XX. Vol. 19 de Filosofía y Cultura Contemporánea. 2ª edición de UNAM, 530 pp. 9703217605, 9789703217601
Inés Amor, Jorge Alberto Manrique, Teresa del Conde. 2005. Una mujer en el arte mexicano: memorias de Inés Amor. Vol. 32 de Cuadernos de historia del arte. 2ª ed. de UNAM, 307 pp. 9703221858, 9789703221851
Դաշտի դասական տեսություն

Դաշտի դասական տեսություն, տեսական ֆիզիկա դաշտերի և մատերիայի փոխազդեցության մասին, որը չի առնչվում քվանտային երևույթներին։ Հիմնականում տարբերվում են դաշտի ռելյատիվիստական և ոչ ռելյատիվիստական տեսություններ։


== Հոծ միջավայրի ֆիզիկա և անհավասարակշիռ ջերմադինամիկա ==
Անհավասարակշիռ ջերմադինամիկան, ինչպես նաև հոծ միջավայրերի մեխանիկան ու էլեկտրադինամիկան, կարելի է համարել դաշտերի տիպիկ տեսություն։ Անհավասարակշիռ ջերմադինամիկայում և հոծ միջավայրերի մեխանիկայում, ինչպես նաև դասական էլեկտրադինամիկայում և գրավիտացիոն դաշտերի տեսությունում վիճակի փոփոխություններըը նկարագրվում են մասնակի ածանցյալներով դիֆերենցիալ հավասարումներով։


== Ոչ պարբերական դաշտեր ==
Դաշտերի դասական տեսությանը վերաբերվում են նաև ոչ պարբերական դաշտերի տեսությունը, որը կիրառվում է վիճակագրական ռադիոֆիզիկայում և վիճակագրական հիդրոդինամիկայում.


== Մաթեմատիկական ձևակերպում ==
Ընդհանրացնելով տրամաչափիչ դաշտերի տեսությունը` դաշտերի դասական տեսությունը ձևակերպվում է որպես լանգրանժյան շերտավորումների տեսություն, որում դասական դաշտերը ներկայացվում են շերտավորումների ճեղքումներով։
Դասական ֆիզիկայի վրա հիմնված դաշտի միասնական տեսության ստեղծման փորձերը դաշտի դասական միասնական տեսություններ են։ Երկու համաշխարհային պատերազմների տարիներին էլէկտրամագնետիզմի հետ ձգողականության միավորման գաղափարը ակտիվորեն ուսումնասիրել են այնպիսի մաթեմատիկոսներ և ֆիզիկոսներ, ինչպիսիք են Ալբերտ Այնշտայնը, Թեոդոր Կալուզան, Հերման Վեյլ, Արթուր Էդինգտոնը, Գուստավ Մայը և Էռնստ Ռայխենբախերը։


== Տես նաև ==
Դաշտի քվանտային տեսություն
Էլեկտրական դաշտ
Մագնիսական դաշտ
Գրավիտացիոն դաշտ
Հիմնարար փոխազդեցություններ
Մաքսվելի հավասարումներ
Դասական էլեկտրադինամիկա
Հարաբերականության ընդհանուր տեսություն


== Ծանոթագրություններ ==


== Գրականություն ==
Պոմպ (համաստեղություն)

Պոմպ (լատ.՝ Antlia), երկնքի հարավային կիսագնդի համաստեղություն։ Զբաղեցնում է 238,9 քառակուսի աստիճան մակերես, պարունակում է անզեն աչքով տեսանելի 42 ատսղ, որոնցից 20-ը պայծառ են 6m-ից


== Անվան ծագում ==
Ֆրանսիացի աստղագետ Լակայլը 1754 թվականին առանձնացրեց այս փոքր ու խամրած համաստեղությունը տալով նրան Օդային պոմպ անվանումը՝ ի պատիվ Ռոբերտ Բոյլի։ Անվանումը լատինիզացվեց 1763 թվականին։


== Աստղեր ==
Համաստեղության ամենապայծառ աստղը Պոմպի α-ն է՝ 4,25m աստղային մեծության նարնջագույն հսկա։


== Ուշագրավ մարմիններ ==
NGC 2997 պարուրաձև գալակտիկան, որի սկավառակը թեքված է 45°-ով։
NGC 3132 մոլորակային միջամածությունը (Ութ պայթյունների միգամածություն կամ Հարավային օղակաձև միգամածություն)։
Թզուկային գնդոլորտային Անգլիա գալակտիկան (PGC 29194), ընդամենը 14,8m պայծառությամբ։ Պատկանում է գալակտիկաների տեղական խմբին։ Անվանումը տրվել է ընդհանուր գալակտիկայի անունից։


== Տեսանելիությունը երկնքում ==
Համաստեղությունն ամբողջությամբ երևում է Ռուսաստանի հարավային շրջաններում, ուսումնասիրման լավագույն ժամանակը փետրվար ամիսն է։
Տեղակայված է Հիդրայի արևմտյան մասից հարավ, Կողմնացույցից արևելք և Առագաստից հյուսիս։


== Տե՛ս նաև ==
Պոմպ համաստեղության աստղերի ցանկ


== Արտաքին հղումներ ==
WIKISKY.ORG: Պոմպ
Աստղաառասպել։ Պոմպ Archived 2010-11-23 at the Wayback Machine.
Էտա (այլ կիրառումներ)

Էտա բառը, կամ հապավումը կարող է ունենալ հետևյալ կիրառումները՝


== Քաղաքականություն ==
ԷՏԱ, բասկ սեպարատիստների ձախ ռադիկալ, ազգայնական կազմակերպություն, որը պայքարում է Բասկերի երկրի, Իսպանիայի հյուսիսում և Ֆրանսիայի հարավարևմուտքում գտնվող տարածաշրջանի, անկախության համար


== Այլ ==
Էտա (տառ), Հունական այբուբենի յոթերորդ տառը
Վլադիմիր Ստարիկով

Վլադիմիր Ստարիկով (ռուս.՝ Влади́мир Степа́нович Ста́риков, հունվարի 24, 1947(1947-01-24)), ռուսական դիվանագետ։


== Կենսագրություն ==
Ավարտել է Լենինգրադի ադմիրալ Ս․ Մակարովի անվան բարձրագույն ինժեներական ծովային ուսումնարանը (1970) և ԽՍՀՄ ԱԳՆ դիվանագիտական ակադեմիան (1984)։ Տիրապետում է անգլերեն, սերբերեն և խորվաթերեն լեզուներին։ Դիվանագիտական գործունեությամբ սկսել է զբաղվել 1984 թվականից։

1992-1997 թվականներին՝ Հայաստանում Ռուսաստանի դեսպանատան դեսպանորդ խորհրդական։
1997-1998 թվականներին՝ Ռուսաստանի ԱԳՆ ԱՊՀ երկրների չորրորդ դեպարտամենտի գլխավոր խորհրդական
1998-2002 թվականներին՝ Ռուսաստանի ԱԳՆ ԱՊՀ երկրների չորրորդ դեպարտամենտի փոխտնօրեն։
2002 թվականի հուլիսի 26-ից-2007 թվականի հուլիսի 27-ը՝ Գայանայում և Տրինիդադ և Տոբագոյում Ռուսաստանի Դաշնության արտակարգ և լիազոր դեսպան՝ համատեղության կարգով։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1993 թվականի հունիսի 2)
1-ին դասի արտակարգ և լիազոր դեսպանորդ (2005 թվականի մարտի 5)


== Ծանոթագրություններ ==


== Արտաքին հղումներ ==
Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
Գամբիայի ղեկավարների ցանկ

Այս ցանկում ներկայացված են Արևմտյան Աֆրիկայում գտնվող Գամբիա պետության ղեկավարները՝ սկսած 1965 թվականի անկախության հռչակագրից մինչև մեր օրեր։
1965-1970 թվականներին երկիրը պայմանականորեն կառավարել է Մեծ Բրիտանիայի թագուհի Եղիսաբեթ II-ը, ով նաև կառավարում էր մի շարք անգլախոս երկրներում, այդ թվում նաև Կանադայում, Ավստրալիայում և Նոր Զելանդիայում։
Մեծ Բրիտանիայի թագուհին Գամբիայի գլխավոր նահանգապետն է և զորքերի գերագույն հրամանատարը։ 1970 թվականի հեղափոխությունից հետո երկիրը դարձավ նախագահական հանրապետություն և միապետին փոխարինեց գործադիր նախագահ Դաուդա Կայրաբա Ջավարան։


== Միապետի կառավարություն (1965–1970) ==
Բրիտանական տիրապետությունից հետո երկիրը մի ստվար ժամանակահատված կախվածություն ուներ բրիտանական կենտրոնական կառավարությունից։


=== Գեներալ-նահանգապետ ===

Նահանգապետը միապետի գլխավոր ներկայացուցին է և ունի նույն միապետի լիազորությունները։ Գեներալ-նահանգապետը նշանակվում էր անորոշ ժամանակահատվածով։
Նրա կառավարությունը հիմնված է միապետի կարգադրությունների վրա։
1931 թվականին ընդունված օրենքի համաձայն Գամբիայի գեներալ-նահանգապետներ կարող էին դառնալ բացառապես Գամբիայի քաղաքացիները և բրիտանացիները դադարում էին հանդես գալ այս պաշտոնում։

Կոչում     Կառավարության կառավարման երկրորդական պատասխանատու


== Գամբիայի Առաջին Հանրապետություն (1970-1994) ==
1970 թվականին հաստատվեց երկրի առաջին Սահմանադրությունը, որի համաձայն նախագահը փոխարինում էր միապետին՝ որպես պետության գործադիր ղեկավար։
Նախագահը ընտրվել է Ազգային ժողովի կողմից անորոշ ժամկետով։ Այդ դեպքում, երկրի թափուր փոխնախագահ է ծառայում է նախագահի գլխավոր պաշտոնակատար։

Պաշտոն     Նշանակվում է փոխնախագահ գործելով որպես նախագահ


== Ռազմական շրջան (1994–1996) ==


== Գամբիայի Երկրորդ Հանրապետություն (1996-2015) ==
1994 թվականին հռչակվեց Գամբիայի երկրորդ հանրապետությունը։

Պաշտոն     Նշանակվում է փոխնախագահ գործելով որպես նախագահ


== Գործադիր նախագահ ==


== Արտաքին հղումներ ==
Աշխարհաքաղաքական գործիչներ` Գամբիայի նախագահ
Rulers.org – Գամբիայի նախագահների մասին
Ռոքուոլ շրջան (Տեխաս)

Ռոքուոլ շրջան (անգլ.՝ Rockwall County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 334 կմ² է, բնակչությունը՝ 43.080 մարդ (2000 թ. տվյալներով)։ Շրջկենտրոնն է Ռոքուոլ բնակավայրը։ Կազմավորվել է 1873 թ.։
ԵՊՀ փիլիսոփայության և հոգեբանության ֆակուլտետ

ԵՊՀ փիլիսոփայության_և_հոգեբանության ֆակուլտետ, Երևանի Պետական Համալսարանի կազմում գործող ֆակուլտետ։


== Պատմություն ==
Փիլիսոփայության և հոգեբանության ֆակուլտետի կազմավորման գործընթացները սկիզբ են առել դեռևս 1964 թվականից, երբ Փիլիսոփայության ամբիոնի հիման վրա Պատմության ֆակուլտետում բացվեց Փիլիսոփայության բաժինը, որն արդեն 1969 թվականին տվեց իր առաջին շրջանավարտները։
Մինչև 1970 թվականին ԵՊՀ-ում փիլիսոփայական առարկաների դասավանդումն իրականացնում էր փիլիսոփայության միակ ամբիոնը, որի բազայի վրա այդ նույն թվականին ստեղծվեց երեք ամբիոն, որոնք գործում են մինչ օրս։
1982 թվականին բաժինն առանձնացվեց Պատմության ֆակուլտետից, և ստեղծվեց Փիլիսոփայության և սոցիոլոգիայի ֆակուլտետ, որտեղ մինչև 1990 թ. փիլիսոփաները և սոցիոլոգները ընդունվում էին միասին, իսկ 3-րդ կուրսից առանձնանում էին ըստ մասնագիտությունների։ Այդ եղանակով անհրաժեշտ մասնագետներ պատրաստելուց հետո 1991 թ-ին սոցիոլոգիան առանձնացավ փիլիսոփայությունից և դարձավ ինքնուրույն բաժին, որից 1995 թ. նույն ձևով ստեղծվեց Սոցիալական աշխատանքի բաժինը։

1992 թվականին ֆակուլտետում բացվեց նաև հոգեբանության բաժին, ուստի ֆակուլտետը վերանվանվեց Փիլիսոփայության, սոցիոլոգիայի և հոգեբանության ֆակուլտետ։ Մինչև 1998 թ.-ը նրա կազմում էր գործառում նաև նոր ձևավորվող Քաղաքագիտության բաժինը, որը 1998 թվականին ներառվեց նորաստեղծ Միջազգային հարաբերությունների ֆակուլտետի կազմի մեջ։
2004 թվականին Սոցիոլոգիայի և Սոցիալական աշխատանքի բաժիններն առանձնացան ֆակուլտետից և ձևավորեցին ինքնուրույն ֆակուլտետ, իսկ մայր ֆակուլտետը վերանվանվեց Փիլիսոփայության և հոգեբանության ֆակուլտետ։


== Ամբիոններ ==
Ֆակուլտետն այժմ ունի 5 ամբիոն՝

Սոցիալական փիլիսոփայության, բարոյագիտության և գեղագիտության ամբիոն
Փիլիսոփայության պատմության, տեսության և տրամաբանության ամբիոն
Ընդհանուր հոգեբանության ամբիոն
Սոցիալական և կլինիկական հոգեբանության ամբիոն
Անձի հոգեբանության ամբիոնԻնչպես նաև

Անձի և մասնագիտական գործունեության հոգեբանության գիտահետազոտական լաբորատորիա
Փորձարարական հոգեբանության գիտահետազոտական լաբորատորիա
Անձի և սոցիալական միջավայրի գիտահետազոտական լաբորատորիա,
Փորձարարական հոգեբանության, անձի և մասնագիտական գործունեության գիտահետազոտական լաբորատորիաներ
Կիրառական հոգեբանության կենտրոն։Փիլիսոփայության և հոգեբանության ֆակուլտետում այսօր աշխատում են ՀՀ ԳԱԱ 1 ակադեմիկոս և 1 թղթակից անդամ, գիտության 11 դոկտորներ և պրոֆեսորներ, գիտության 25 թեկնածուներ և դոցենտներ։ ԵՊՀ Փիլիսոփայության և հոգեբանության ֆակուլտետում 2008 թվականի հոկտեմբերից սկսել է գործել Կիրառական հոգեբանության կենտրոնը։


== Ծանոթագրություններ ==


== Արտաքին հղումներ ==
ԵՊՀ փիլիսոփայության և հոգեբանության ֆակուլտետի պաշտոնական կայք
Լա Շապել Իվոն

Լա Շապել Իվոն (ֆր.՝ La Chapelle-Yvon), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 508 մարդ, բնակչության խտությունը` 72.47 մարդ/կմ²։ Բնակավայրը զբաղեցնում է 7.01 կմ² տարածք։
2016 թվականի հունվարից Սեն Սիր դյու Ռոնսերե, Սեն Ժուլյեն դը Մայոկ, Սեն Պիեռ դը Մայոկ և Տորդուե համայնքների հետ միասին հանդիսանում է Վալորբիքե համայնքի մաս։


== Աշխարհագրություն ==
Գտնվում է Փարիզ քաղաքից 150 կմ արևմուտք, Կան քաղաքից` 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 348 աշխատունակ (15-64 տարեկան)  բնակիչ, որոնցից ակտիվ էին 253-ը, իսկ ոչ ակտիվները` 95։ Ակտիվության ցուցանիշը կազմում է 72,7 %։ 253 աշխատունակ մարդկանցից աշխատել է 225 անձ (123 տղամարդ և 102 կին)։ Գործազուրկ են եղել 28 անձ (13 տղամարդ և 15 կին)։ 95 անաշխատունակներից 19-ը եղել են աշակերտներ կամ ուսանողներ, 50-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոկովկինո (գյուղ, Օստաշկովսկի շրջան)

Կոկովկինո (ռուս.՝ Коковкино), գյուղ Ռուսաստանի Տվերի մարզի Օստաշկովսկի շրջանի կազմում։
Բնակչությունը 2002 թվականին գրանցված տվյալներով կազմում էր 85 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9400) 1994 TW1

(9400) 1994 TW1, աստերոիդ ամուրի ընտանիքում։ Հայտնաբերվել է 1994 թվականի հոկտեմբերի 9-ին Էլեանորա Հելինի և Քենեթ Լոուրենսի կողմից Պալոմարում։
Միջին հեռավորությունը Արեգակից կազմում է 2,591037 ա. մ., առավելագույնը մոտենում է 1,093 ա. մ. հեռավորության վրա և հեռանում 4,089 ա. մ., իսկ Երկրի ուղեծրին աստերոիդը նվազագույնը մոտենում է 0,2921 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1523,38 երկրային օրվա ընթացքում, իր ուղեծրով շարժվելով միջինում 0,236316 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 36,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9400) 1994 TW1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շուշի (այլ կիրառումներ)

Շուշի անունը կարող է վերաբերել
Բնակավայրեր, վարչատարածքային միավորներ՝

Շուշի՝ քաղաք Արցախի Հանրապետության Շուշիի շրջանում (ներկայում գտնվում է Ադրբեջանի զինված ուժերի վերահսկողության ներքո),
Շուշիի բերդ՝ հայկական միջնադարյան ամրոց-բնակավայր Արցախի Հանրապետության Շուշիի շրջանում (ներկայում գտնվում է Ադրբեջանի զինված ուժերի վերահսկողության ներքո),
Շուշիի գավառ՝ վարչաքաղաքական միավոր Ռուսական կայսրության կազմում,
Շուշիի շրջան՝ վարչական միավոր Արցախի Հանրապետությունում (շրջանի մեծ մասը գտնվում է Ադրբեջանի զինված ուժերի վերահսկողության ներքո),
Շուշիի շրջան՝ վարչական միավոր ԽՍՀՄ կազմում գտնվող Խորհրդային Ադրբեջանի մեջ ընդգրկված Լեռնային Ղարաբաղի ինքնավար հանրապետությունում,
Շուշիի շրջան՝ վարչական միավոր Ադրբեջանի Հանրապետությունում (որոշակի առումով համապատասխանում է Արցախի Հանրապետության Շուշիի շրջանի տարածքին)։Պատմություն և իրադարձություններ՝

Շուշիի պատմություն՝ Արցախի Հանրապետության Շուշիի շրջանի Շուշի քաղաքի պատմությունը,
Շուշիի ջարդեր՝ 1920 թվականին Շուշի քաղաքի հայ ազգաբնակչության մասսայական կոտորած, ջարդեր, տեղահանություն, գույքի և անձնական ունեցվածքի ոչնչացում և թալան
Շուշիի ազատագրում՝ Արցախյան ազատամարտի ժամանակ՝ 1992 թվականին, հայկական ուժերի իրականացրած ռազմագործողություն, որի շնորհիվ Շուշի քաղաքն անցավ Պաշտպանության բանակի վերահսկողության ներքո,
Շուշիի գրավում՝ 2020 թվականին տեղի ունեցած 44-օրյա պատերազմի ընթացքում Ադրբեջանի զինված ուժերի կողմից Շուշի քաղաքի գրավման ռազմագործողություն։Հաստատություններ, կառույցներ՝

Շուշիի հոգևոր ծխական դպրոց՝ հայկական ուսումնական հոգևոր հաստատություն Շուշի քաղաքում, որը բացվել է 1861 թվականին,
Շուշի քաղաքի պատմության թանգարան՝ հայկական թանգարան, որը մինչև 2020 թվականի նոյեմբերը գործում էր Շուշի քաղաքում և ներկայացնում քաղաքի հնագույն պատմությունը,
Շուշիի գորգերի թանգարան՝ հայկական գորգերի թանգարան, որը մինչև 2020 թվականի նոյեմբերը գործում էր Շուշի քաղաքում,
Շուշի հիմնադրամ՝ հասարակական կազմակերպություն Արցախի Հանրապետությունում, որի նպատակն էր հռչակված Շուշի քաղաքի մշակութային զարգացմանն ու բարոյահոգևոր վերելքին նպաստելը,
Շուշի քրեակատարողական հիմնարկ՝ (Շուշիի բանտ)՝ քրեակատարողական հիմնարկ Արցախի Հանրապետության Շուշիի շրջանի Շուշի քաղաքում (ներկայում չի գործում, քանի որ գտնվում է Ադրբեջանի զինված ուժերի վերահսկողության ներքո)։Այլ՝

Շուշիի ազատագրման համար մեդալ՝ Արցախի Հանրապետության պետական պարգև, որով պարգևատրվել են Շուշիի ազատագրման և այդ գործողության ընթացքում մյուս բնակավայրերի ազատագրման անմիջական մասնակիցներին։


== Տես նաև ==
Շուշիի շրջան (այլ կիրառումներ)
(3270) Դադլի

(3270) Դադլի (անգլ.՝ Dudley), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1982 թվականի փետրվարի 18-ին Կարոլին Շումեյկերի և Շելտ Բասի կողմից Պալոմարում։
Միջին հեռավորությունը Արեգակից կազմում է 2,147973 ա. մ., առավելագույնը մոտենում է 1,4378 ա. մ. հեռավորության վրա և հեռանում 2,8582 ա. մ.։ Արեգակի շուրջ մեկ ամբողջական պտույտ է կատարում 1149,85 երկրային օրվա ընթացքում, իր ուղեծրով շարժվելով միջինում 0,313084 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 27,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3270) Դադլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վախմա

Վախմա (ռուս.՝ Вахма), գետ Ռուսաստանում, հոսում է Կիլմեզսկի և Նեմսկի շրջաններում, Կիրովի մարզում։ Գետաբերանը գտնվում է Մակսանկա գետի ձախ ափին՝ 77 կմ հեռավորության վրա։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը Վյատկան է, գետի գետի ենթաավազանը Վյատկան է։ Գետի գետային ավազանը Կամա գետն է.
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝։

Ջրային օբյեկտի կոդը հանրային գրանցմամբ — 10010300512111100039849
Կոդը ըստ հիդրոլոգիական հետազոտության (ՌԴ) — 111103984
Ավազանի կոդը — 10.01.03.005
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Տյոպլոե (այլ կիրառումներ)

Տյոպլոե, կարող է վերաբերել՝

Տյոպլոե - գյուղ Ռուսաստանի Լիպեցկի մարզի Լեբեդյանսկի շրջանի կազմում։
Տյոպլոե - քաղաքատիպ ավան Ռուսաստանի Տուլայի մարզի Տյոպլո-Օգարևսկի շրջանի կազմում։
Շամպինյոն աղյուսակաձև

Շամպինյոն աղյուսակաձև (լատ.՝ Agaricus tabularis), Agaricaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
5-20 սմ տրամագծով, սպիտակ, սպիտակամոխրագույն գլխարկը կպչելիս դեղնում է։ Այն հաստ է և մսալի, կիսագնդաձև, երբեմն մեջտեղում տափակ է և ծածկված բրգաձև կամ աղյուսաձև թեփուկներով, ունի ծալված եզեր կամ հարթ է, հաճախ՝ ծածկոցի մնացորդներով։ Հաճելի սնկային համով և հոտով պտղամիսը սպիտակ է, կտրվածքում՝ վարդագույն։ Թիթեղները նեղ են, սկզբում՝ վարդագույն, հետագայում՝ մուգ շագանակագույն, գրեթե սև։ Սպիտակ, սպիտակավուն, կենտրոնական, թավշյա կամ մերկ ոտիկը 4-5 x 1-3 սմ է և կախված լայն, սպիտակ օղակներով։ Սպորափոշին մուգ շագանակագույն է։ Շագանակագուն, լայն օվալաձև սպորները 6,5-9 x 5,5-7 մկմ են։


== Տարածվածություն ==
Ընդհանուր արեալն ընդգրկում է Հյուսիսային Ամերիկան, Եվրոպան, Հարավային Կովկասը (Վրաստան, Հայաստան)։ Եվրոպայի մի շարք երկրներում հազվադեպ է հանդիպում։ Հայաստանում հայտնաբերված է Արագածի ֆլորիստիկական շրջանում՝ Արխաշեն գետի ափ, Սևանի ֆլորիստիկական շրջանում՝ Սևանի շրջակայք, արոտավայրեր։


== Էկոլոգիա ==
Հանդիպում է վերին լեռնային գոտում՝ ալպիական մարգագետիններում, հողի վրա, արոտավայրերում, 2500-3500 մ բարձրության վրա, հունիս-հուլիս ամիսներին։ Հումուսային սապրոտրոֆ է, պտղամարմիններն ուտելի են։


== Պահպանություն ==
Վտանգված տեսակ է, որը Հայաստանում պահպանվում է «Սևան» ազգային պարկի համապատասխան էկոհամակարգերի կազմում։


== Ծանոթագրություններ ==
Հոկոն I Բարի

Հոկոն I Բարի (նորվ.` Håkon Adalsteinsfostre, 918 կամ մոտ 920, Հորդալան, Նորվեգիա - 961, Ֆիտյարի ճակատամարտ), Նորվեգիայի երրորդ արքան (934/35 թ.-ից)։
Հարալդ I Գեղահերի կրտսեր որդին էր, Էիրիկ Արյունարբու Սեկիրայի արյունակից եղբայրը։


== Կենսագրություն ==
Հոկոնը մեծացել է Անգլիայի թագավոր Էտելստանի հովանավորության ներքո, ինչը հանդիսանում էր Հոկոնի հոր հետ կնքված խաղաղության  դաշնագրի մի մասը։ Անգլիայի արքան Հոկոնին մեծացրել է քրիստոնեական հոգեբանությամբ (հավանաբար նրան ուսման է ուղարկել Գլաստոբերիի (Ուեսեքս) աբբայություն), կնքել է, իսկ երբ նրանց հասնում է Հարալդի մահվան լուրը, Էտելստանը Հոկոնին տրամադրում է նավեր և զորք` իրեն թագավոր հայտարարած Էիրիկ Արյունարբու Սեկիրայի դեմ արշավանքի համար։ Նորվեգիա հասնելով` Հոկոնի կողմն են անցնում մեծաթիվ հայտնի մարդիկ, ում Հոկոնը խոստանում է թեթևացնել իր հոր կողմից մտցված ժառանգական սեփականության համար նախատեսված հարկային բեռը։
Գահընկեց արված Էիրիկը փախնում է Բրիտանական կղզիներ որտեղ և սպանվում է։ Նրա որդիները, դաշնակցելով Դանիայի հետ, մի քանի անգամ հարձակվում են Նորվեգիայի վրա, սակայն պարտություն են կրում Հոկոնի կողմից։ Հոկոնը դաշինք է կնքում Հլադիր, Մյորե, Ռումսդալիր յարլերի հետ, ինչի արդյունքում նա ճանաչվում է կոնունգ։ Հոկոնի փարեփոխումների արդյունքում լեյդանգը (ռազմա-ծովային ուժեր) վերածվում է մշտական նավատորմի։
Ձախողվում են քրիստոնեությունը որպես պետական կրոն դարձնելու փորձերը։ Նորվեգիայում առաջին տաճարների կառուցումը հարուցում է նորվեգացի ազնվականների դժգոհությունը, ինչին Հոկոնը չէր կարող դիմագրավել։ Ֆիտյարի ճակատամարտում (961 թ.), որի ժամանակ վերջնականապես պարտության են մտնվում Էիրիկի որդիները, Հոկոնը մահացու վիրավորվում է։ 
Եղբայրասպան պատերազմից հետո գահը ժառանգում է Էիրիկի երրորդ որդին` Հարալդ II Գորշ Մաշկը։ Սակայն նորվեգացիները նրան չէին ընդունում և մի քանի տարի անց հոժարակամ ընդունում են Նորվեգիայում ափ իջած դանիացիներին` Հարալդ I Կապտատամի գլխավորությամբ, որի հովանավորության ներքո էլ Նորվեգիան սկսեց կառավարել Հոկոն II Ահեղ յարլը։


== Գրականություն ==
Агишев С. Ю. Теодорик Монах и его «История о древних норвежских королях». М., 2013. С. 456.
Снорри Стурлусон. Круг земной. М., 1980.
Բիոգենետիկական օրենք

Բիոգենետիկական օրենք, կենդանի բնության օրինաչափություն, ձևակերպել է գերմանացի գիտնական է․ Հեկկեչը (1866)։ Բիոգենետիկական օրենքի էությունն այն է, որ օրգանիզմի անհատական զարգացումը՝ օնտոգենեզը, տեսակի Էվոլյուցիայի՝ ֆիչոգենեզի, փուլերի արագ և համառոտ կրկնությունն (ռևկապիտ ուլյացիա) է։ Այդ կրկնության մասին վկայող փաստերը (օրինակ, ցամաքային ողնաշարավորների սաղմի խռիկային ճեղքերի փակումը) հայտնի են եղել մինչև Չարլզ Դարվինի էվոլյուցիոն տեսությունը։ Սակայն միայն Դարվինը դրան տվեց հետևողական բնապատմական բացատրություն և հաստատեց, որ սաղմն իր զարգացման փուլերում վերարտադրում է հեռավոր նախնիների հատկանիշները։ Դարվինը ռեկապիտուլյացիայի երևույթը համարում էր օրգ․ աշխարհի հիմնական օրինաչափություն։ Բիոգենետիկական օրենք կարևոր դեր է խաղացել կենսաբանության զարգացման համար, խթանել է էվոլյուցիոն հետազոտությունները սաղմնաբանության, հնէաբանության և համեմատական անատոմիայի բնագավառում։ Բիոգենետիկական օրենք նոր լուսաբանում է գտել Ալեքսեյ Սևերցով ֆիլէմբրիոգենեզի ուսմունքում, ըստորի յուրաքանչյուր օրգանիզմ զարգացման ընթացքում միշտ չէ, որ լրիվ և նույնությամբ է կրկնում իր նախնիների զարգացման փուլերը։ Բիոգենետիկական օրենքի վերլուծությունը բուսաբանական տեսանկյունով կատարել է սովետական գիտնական Բ․ Կոզո–Պոլյանսկին (1937)։


== Տես նաև ==
Ֆիլոգենեզ և օնտոգենեզ փիլիսոփայություն


== Ծանոթագրություններ ==
Էմիլիանո Սալա

Էմիլիանո Սալա (իսպ.՝ Emiliano Sala, հոկտեմբերի 31, 1990(1990-10-31), Cululú, Լաս Կոլոնիաս, Սանտա Ֆե նահանգ, Արգենտինա - հունվարի 21, 2019(2019-01-21), Լա Մանշ), արգենտինացի ֆուտբոլիստ, «Կարդիֆ Սիթի» ակումբի հարձակվող։


== Կարիերա ==


=== «Բորդո» ===
Սալան Բորդոյում նորամուտը նշել է 2012 թվականի փետրվարի 8-ին Անգլիայի գավաթի 1/8 եզրափակչում «Օլիմպիկ Լիոնի» դեմ խաղում։
2012/13 մրցաշրջանում վարձավճարով հանդես է եկել երկրի 3-րդ լիգան ներկայացնող «Օրլեան» ակումբում, որտեղ մասնակցած 37 խաղում դարձել է 19 գոլի հեղինակ։
2013/14 մրցաշրջանում վարձավճարով խաղացել է 2-րդ լիգան ներկայացնող «Նոր» ակումբում, որի կազմում մասնակցած 37 խաղում դարձել է 18 գոլի հեղինակ։


=== «Նանտ» ===
2015 թվականի հունիսին տեղափոխվել է «Նանտ»` ստորագրելով 5 տարվա պայմանագիր։ «Նանտում» անցակցրած 3 մրցաշրջանների ընթացքում մասնակցել է Ֆրանսիայի առաջնության 101 հանդիպման` դառնալով 30 գոլի հեղինակ։


=== «Կարդիֆ Սիթի» ===
2019 թվականի հունվարի 19-ին հայտնի դարձավ, որ Էմիլիանո Սալան իր կարիերան կշարունակի անգլիական «Կարդիֆ Սիթի» ակումբում, որը արգենտինացու համար «Նանտին» ռեկորդային` 15 մլն ֆունտ գումար է վճարել։


== Մահ ==
2019 թվականի հունվարի 22-ին հայտնի դարձավ, որ Էմիլիանո Սալային Նանտից Կարդիֆ տեղափոխող Piper PA-46 մասնավոր ինքնաթիռը Նորմանդական կղզիների մոտ կորել է ռադարների տեսադաշտից։ Կապը կորչելուց անմիջապես հետո սկսել են որոնողական աշխատանքները, սակայն դեռևս չի հաջողվել գտնել ինքնաթիռը։
Կապը կորելուց առաջ Սալային հաջողվել է WhatsApp-ով ձայնային հաղորդագրություն ուղարկել իր մտերիմներին, որում ասել է.

Հունվարի 24-ին ոստիկանությունը դադարեցրել է ինքնաթիռի և Սալայի որոնողական աշխատանքները։ Մի քանի օր անց հայտնաբերվել է Սալայի դիակը։


== Ծանոթագրություններ ==
Վիլլանովյան մշակույթ

Վիլլանովյան մշակույթ, վաղ երկաթի դարաշրջանի հնագիտ․ մշակույթ Հյուսիսային Իտալիայում (մ․ թ․ ա․ IX—VI դդ․)։ Անվանվել է Վիլլանովա գյուղի (Բոլոնիայի մոտ) անունով, որտեղ 1853—1855 թվականներին հայտնաբերվել են Վիլլանովյան մշակույթին բնորոշ հորակերպ դամբարաններ՝ դիակիզված թաղումներով։ Երկրաչափական նախշերով դիանոթներն ունեն։ Տարբերակվում են Վիլլանովյան մշակույթի 4 փուլ, որոնց հիման վրա հետազոտվում են բրոնզե առարկաների պատրաստման տեխնիկայի աստիճանական կատարելագործումը, երկաթի կիրառման աճը։ Վիլլանովյան մշակույթի ցեղերի հասարակարգը բնութագրվում է տոհմական հարաբերությունների քայքայմամբ, գույքային շերտավորման խորացմամբ, նահապետական ստրկության առկայությամբ։ Վիլլանովյան մշակույթի կրողների հարցը վերշնականապես պարզված չէ (ենթադրվում է, որ դրանք եղել են ումբրերը)։
Գերամոյն

Գերամոյն, լեռ Հայկական լեռնաշխարհում, Վասպուրականի լեռահամակարգում, Կոտորի լեռնաշղթայի կենտրոնական հատվածում, ջրբաժան գծագրից արևմուտք։


== Ծանոթագրություններ ==
Ֆնջան

Ֆնջան, «չորս ոտք» պարաձև՝ Կարնո պարատեսակներից։


== Պատմություն ==
Մեծ տարածում է գտել Ջավախքում։ «Չորս ոտք», քանի որ կլոր պարերի հիմնական մասի համար ասում են «մի ոտ պար ենք խաղում», եթե ոտքը մեկ անգամ ենք հարվածում, «երկու ոտ ենք խաղում», եթե երկու անգամ ենք հարվածում և այդպես շարունակ։ 
Երբ շեշտվում է քայլերի զույգ լինելու պայմանը՝ «երկուս գնալ, երկուս դառնալ», ապա պարերը կոչվում են նաև ջուխտ (զույգ) ոտք։ 
Չորս ոտք պարերը բաժանվում են երկու խմբի՝ թաթի զույգ զարկերով և ոտքը խաղացնելով։ 
Հենց չորս ոտք պարաձևին էլ պատկանում է «Ֆնջան» պարը՝ գրանցված Ժենյա Խաչատրյանի կողմից։ Պարի անվանումը թուրքերենից թարգմանաբար նշանակում ՝ փոքր հախճապակյա բաժակ:


== Պարաքայլեր ==
Պարի առաջին մասի տեմպը դանդաղ է, երկրորդ մասում այն արագանում է, ունի թռիչքներ։ Ողջ պարի ռիթմը հավասարաչափ է, իսկ պարեղանակի հաշիվը՝ խառը։ Յուրաքանչյուր քայլ զբաղեցնում է 1/16 տևողություն։ Դաստակները ափ ափի են բռնում, դաստակները՝ կրծքի բարձրության, արմունկները՝ դեպի վեր ծալած, սուր անկյան տակ։
Պարային քայլերն են.

երկու անգամ ձախ թաթը խաղացվում է աջ թաթի մոտ,
ձախ թաթը միացնվում է աջին՝ ընդունելով ծանրությունը,
աջ ոտքը ընդունում է ծանրությունը,
ձախը կրկին ընդունում է ծանրությունը,
աջ ոտքը խաղացնվում է ձախ ոտնաթաթի մոտ,
աջ ոտքն ընդունում է ծանրությունը,
ձախը կրկին ընդունում է ծանրությունը,
երեք անգամ աջ ոտքը հարվածում է կրունկով, ոտքը դեպի աջ ու առաջ պարզած,
աջ ոտքով քայլ դեպի աջ,
ձախ թաթը միացնվում է աջին՝ ընդունելով ծանրությունը,
աջ ոտքով քայլ դեպի աջ,
ձախ թաթը խաղում է օդում,
ձախ թաթը ընդունում է ծանրությունը,
աջ ոտքն ընդունում է ծանրությունը,
աջ ոտքը միացվում է ձախին։Բոլոր շարժումներին կատարվում է մեկ ծունկկոտրուկ։


== Ծանոթագրություններ ==


== Արտաքին հղումներ ==
Ֆնջան պարը «Կարին» համույթի կատարմամբ
Ուսուցողական հոլովակ
Ուս ուսի. Ֆնջան
Զարեհավան (այլ կիրառումներ)

Զարեհավան, կարող է վերաբերել՝

Զարեհավան - քաղաք Մեծ Հայքի Այրարատ նահանգի Ծաղկոտն գավառում
Զարեհավան - գավառ Մեծ Հայքի Նոր Շիրական (Պարսկահայք) նահանգի կազմում
Լուկաս Լերագեր

Լուկաս Լերագեր (դան․՝ Lukas Lerager, հուլիսի 12, 1993(1993-07-12), Գլադսաքսե, Մայրաքաղաքային տարածաշրջան, Դանիա), դանիացի ֆուտբոլիստ, «Բորդո» ակումբի և Դանիայի հավաքականի կիսապաշտպան։ 2018 թվականի աշխարհի առաջնության մասնակից։


== Ակումբային կարիերա ==
Լերագերն իր պրոֆեսիոնալ կարիերան սկսել է «Ակադեմիսկ» ակումբում։ 2010 թվականին հիմնական թիմի կազմում կատարել է իր նորամուտը Դանիայի առաջին դիվիզիոնում։ 2013 թվականի ամռանը տեղափոխվել է «Վիբորգ» ֆուտբոլային ակումբում։ Հուլիսի 26-ին «Նորշելան» ակումբի դեմ խաղում նա կատարել է իր նորամուտը Դանիայի սուպերլիգայում։ Մրցաշրջանի արդյունքում ակումբն անցել է Առաջին լիգա, բայց Լերագերը մնացել է թիմում։ 2014 թվականի օգոստոսի 3-ին «ՀԲ Կյոգե» ակումբի դեմ խաղում նա խփել է իր առաջին գոլը «Վիբորգի» կազմում«։ Մրցաշրջանի արդյունքում Լուկասը թիմին օգնել է վերադառնալ էլիտա։
2016 թվականի ամռանը Լերագերը տեղափոխվել է բելգիական «Զյուլտե-Վարեգեմ» ակումբ։ Հուլիսի 30-ին «Էյպեն» ակումբի դեմ խաղում նա կատարել է իր նորամուտը Ժյուպիլե լիգայում։ Սեպտեմբերի 24-ին «Մեխելեն» ակումբի դեմ խաղում խփել է իր առաջին գոլը «Զյուլտե-Վարեգեմ» ակումբի կազմում։ Իր նորամուտային մրցաշրջանում նա ակումբին օգնել է նվաճել Բելգիայի գավաթը։
2017 թվականի ամռանը Լերագերը տեղափոխվել է ֆրանսիական «Բորդո»՝ կնքելով 4 տարվա պայմանագիր։ Տրանսֆերի արժեքը կազմել է 3,5 մլն եվրո։ Օգոստոսի 6-ին «Անժե» ակումբի դեմ խաղում նա կատարել է իր նորամուտը Լիգա 1-ում։ «Օլիմպիկ Լիոն» ակումբի դեմ խաղում Լուկասը խփել է իր առաջին գոլը «Բորդոյի» կազմում։


== Միջազգային կարիերա ==
2017 թվականի հունիսի 6-ին Գերմանիայի հավաքականի դեմ ընկերական խաղում Լուկասը կատարել է իր նորամուտը Դանիայի հավաքականի կազմում՝ հանդիպման երկրորդ խաղակեսում փոխարինելով Քրիստիան Էրիկսենին։
2018 թվականին Լերագերը մասնակցել է Ռուսաստանում կայացած աշխարհի առաջնությանը, որի ընթացքում դաշտ է դուրս եկել Ֆրանսիայի հավաքականի դեմ խաղում։


== Ձեռքբերումներ ==
Թիմային
 «Զյուլտե Վարեգեմ»

Բելգիայի գավաթակիր — 2016/2017


== Ծանոթագրություններ ==


== Արտաքին հղումներ ==
Լերագերի պաշտոնական Ինստագրամի էջը
Լերագերը transfermarkt-ում
Լերագերը soccerbase.com-ում
Լերագերը WhoScored.com կայքում
Լերագերը Բորդոյի պաշտոնական կայքում Archived 2018-09-26 at the Wayback Machine.
Լերագերը Լիգա 1-ի պաշտոնական կայքում Archived 2018-05-27 at the Wayback Machine.
Լերագերը ՈՒԵՖԱ-ի պաշտոնական կայքում
Լերագերը ՖԻՖԱ-ի պաշտոնական կայքում(չաշխատող հղում)
Վարազդատ Վարդանյան

Վարազդատ Գևորգի Վարդանյան (1923, Զույգաղբյուր, Հայաստան), հայ մանկավարժ։ ՀԽՍՀ վաստակավոր ուսուցիչ (1963): Հայրենական մեծ պատերազմի մասնակից։


== Կենսագրություն ==
Վարազդատ Վարդանյանը ծնվել է 1923 թվականին, Ղուկասյանի շրջանի Զույգաղբյուր գյուղում։ 1941 թվականին ավարտել է Լենինականի մանկավարժական տեխնիկումը և նույն թվականին զորակոչվել կարմիր բանակ։
Վարդանյանը մասնակցել է Հյուսիսային Կովկասի մի շարք քաղաքների, Ռոստովի, Խարկովի, Կրիվոյ-Ռոգի, Դնեպրոպետրովսկի, Քիշինևի ազատագրման մարտերին։ Ֆաշիստական զավթիչների դեմ կռվել է Ռումինիայում և Բուլղարիայում։ Մարտերում աչքի ընկնելու համար պարգևատրվել է «Մարտական ծառայությունների համար», «Կովկասի պաշտպանության համար» և «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալներով։
1945 թվականին զորացրվել է բանակից և աշխատանքի անցել դպրոցում։ Ավարտել է Լենինականի ուսուցչական ինստիտուտը, նշանակվել է Ղուկասյանի շրջանի Մուսայելյան գյուղի դպրոցում որպես տնօրեն։ Այնուհետև ղեկավարել է Զույգաղբյուրի դպրոցի մանկավարժական կոլեկտիվը։ Միաժամանակ, 1954 թվականին Վարդանյանը ավարտել է Երևանի հեռակա մանկավարժական ինստիտուտի աշխարհագրական ֆակուլտետը, իսկ 1973 թվականին՝ Կիրովականի մանկավարժական ինստիտուտի քիմիայի և կենսաբանության ֆակուլտետը։
Սովորողների ուսուցման և կոմունիստական դաստիարակության գործում ձեռք բերած հաջողությունների համար 1963 թվականին նրան շնորհվել է ՀԽՍՀ վաստակավոր ուսուցչի պատվավոր կոչում։ 1968 թվականից Վարդանյանը աշխատել է Արարատի շրջանի Նոր Ուղի ավանի միջնակարգ դպրոցում։


== Պարգևներ ==
ՀԽՍՀ վաստակավոր ուսուցիչ (1963)
«Մարտական ծառայությունների համար» մեդալ
«Կովկասի պաշտպանության համար» մեդալ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ


== Ծանոթագրություններ ==
Լորեն Բեքոլ

Լորեն Բեքոլ (անգլ.՝ Lauren Bacall, սեպտեմբերի 16, 1924(1924-09-16)[…], Բրոնքս շրջան, Նյու Յորք, ԱՄՆ - օգոստոսի 12, 2014(2014-08-12)[…], Նյու Յորք շրջան, Նյու Յորք, ԱՄՆ), ամերիկացի դերասանուհի։
Ամերիկյան բոլոր ժամանակների ֆիլմերի 100 մեծագույն աստղերի ցանկում 20-րդ տեղում է։ Ամուսնացած է եղել Հոլիվուդյան դերասաններ Համֆրի Բոգարտի և Ջեյսոն Ռոբարդսի հետ։
Ընդհանուր թվով ստացել է 18 կինոմրցանակ, ներկայացված է եղել ևս 7-ի, որոնց թվում՝ 1 անգամ ներկայացվել է Օսկարի, 2009 թվականին ստացել է պատվավոր Օսկար, 2 անգամ արժանացել է Ոսկե Գլոբուս մրցանակի, 3 անգամ ներկայացվել է Էմմի (մրցանակ), 2 անգամ BAFTA-ի, ստացել է նաև 1 Սեզար, Բեռլինի կինոփառատոնի 1 մրցանակ և այլն։
Խաղացել է մոտ 70 ֆիլմում, դրանցից նշանավորներ են.

«Ունենալ և չունենալ» (1944)
«Խորը քուն» (1946)
«Կի-Լարգո» (1948)
«Ինչպես ամուսնանալ միլիոնատերի հետ» (1953)
«Քամու վրա գրված խոսքեր» (1956)
«Ստեղծելով կնոջը» (1957)
«Ուղիղ կրակող հրաձիգը» (1973)
«Սպանություն «Արևելյան ճեպընթացում»» (1974)
«Օտար դաշտ» (1993)
«Բարձր նորաձևություն» (1994)
«Հայելին երկու երես ունի» (1996)
«Դոգվիլ» (2003)
«Ծնունդ» (2004)
«Մանդերլեյ» (2005)
«Քայլողը» (2007) և այլն։


== Ծանոթագրություններ ==
Ժինուս Նեմաթ Մահմուդի

Ժինուս Նեմաթ Մահմուդի (անգլ.՝ Zhinous Nemat Mahmoudi) կամ Ժինոուս Նի (1929 - դեկտեմբերի 27, 1981(1981-12-27)), իրանցի օդերևութաբան, որը Բահայի հավատքի հետևորդ էր ու Իրանի ազգային հոգևոր ժողովի անդամ։ Ղեկավարել է իրանական օդերևութաբանական ծառայությունը։ 1979 թվականի Իրանի իսլամական հեղափոխությունից հետո բահայիների նկատմամբ հետապնդումները սրվել են, որոնց արդյունքում 1980 թվականին նրա ամուսինը մահապատժի է ենթարկվել, իսկ Ժինուսին ձերբակալել ու մահապատժի են ենթարկել 1981 թվականին։


== Կյանք ==

Մահմուդին ծնվել է 1929 թվականին Թեհրանում։ Մայրն ուսուցչուհի էր, իսկ հայրն ամսագիր էր հրատարակում։ Tehran Mosavar կոչվող այդ ամսագիրը լավ հաստատված և սիրված էր Իրանի շահի օրոք։
Ժինուսին հետաքրքրում էին գիտությունն ու տեղեկատվությունը։ Նա ծրագիր է կազմել` փորձել և գիտելիքներ հավաքել պահպանության նպատակով։ Նա պլանավորել է միկրոֆիլմ օգտագործել, որպեսզի տեղեկատվությունը պահպանվի։
Համալսարանում սովորել է ֆիզիկա և օդերևութաբանություն, որի շնորհիվ աշխատել է եղանակի կանխատեսման բնագավառում։ Եղել է Իրանի առաջին կին օդերևութաբանը։ Ղեկավարել է Ազգային օդերևութաբանական կազմակերպությունը, որն իր երկրի պաշտպանության նախարարության մաս էր կազմում։ Ունեցել է գեներալի դե ֆակտո (փաստացի) կոչում։ Հետաքրքրվել է կանանց իրավունքներով ու ղեկավարել «Ատլաս» նախագիծը, որն ուսումնասիրում էր, թե ինչպես կարող է արևային էներգիան օգտագործվել։
Ամուսնացել է Հուշանգ Մահմուդիի հետ, որը ծրագրեր էր ներկայացնում երեխաների համար։ Բահայի հավատքի հետևորդներ էին ու ունեցել են երեք երեխա։
1979 թվականին տեղի է ունեցել հեղափոխություն, ու բահայի հավատքը և դրա հետևորդները դրա զոհն են դարձել։ Նրանք կորցրել են իրենց աշխատանքը և ապրել ու աշխատել են գաղտնի՝ կրթության համար իրենց երեխաներին արտերկիր ուղարկելով։ Եղել է բահայի հավատքի առաջնորդը, թեև մի քանի անդամներ սպանվել են։ Այցելել է մյուս հետևորդներին։ 1980 թվականի օգոստոսին նրա ամուսինն անհետացել է առանց պատճառի։ Ժինուսը ձերբակալվել է 1981 թվականի դեկտեմբերի 13-ին հավատքի այլ առաջնորդների հետ ազգային հոգևոր ժողովում։ Մյուս ձերբակալվածները Սիրուս Ռոշանին, Քամրան Սամիմին, Մահմուդ Մաջնուբը, Ջալալ Ազիզին, Մեհդի Ամին Ամինն ու այլք էին։ Սպանվել են գնդակահարությամբ դեկտեմբերի 27-ին։
Նրա գերեզմանի գտնվելու վայրի մասին ընտանիքին տեղեկացրել են ավելի ուշ։ Իրանում մինչև 1998 թվականը մահապատժի է ենթարկվել 200 բահայի հետևորդ։


== Ժառանգություն ==
2018 թվականին ԱՄՆ Ներկայացուցիչների պալատին խնդրել են Պալատի բանաձև (HR274) ընդունել տիկին Ժինուս Մահմուդիի մահվան 36-րդ տարելիցի կապակցությամբ։  Բանաձևը «դատապարտում է Իրանի կառավարության կողմից հովանավորված հալածանքները Բահայի փոքրամասնության նկատմամբ»։


== Ծանոթագրություններ ==
Գվիդոնիա Մոնտեչելիո

Գվիդոնիա Մոնտեչելիո (իտալերեն՝ Guidonia Montecelio) քաղաք Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 75 692 մարդ (2005 թվական), բնակչության խտությունը՝  958մարդ/քառ. կմ։ Զբաղեցնում է 79 քառ. կմ։ Փոստային ինդեքս - 000012, հեռախոսային կոդ - 0774։


== Քույր քաղաքներ ==
 ԱՄՆ Կանավերալ, ԱՄՆ
 Ռուսաստան Կաշիրա, Ռուսաստան


== Արտաքին հղումներ ==
Բնակավայրի պաշտոնական կայքը (իտալ.)


== Ծանոթագրություններ ==
Արարատ Խանոյան

Արարատ Վաչիկի Խանոյան (հոկտեմբերի 9, 1994, Սարդարապատ - հուլիսի 31, 2014, ԼՂՀ), Արցախի Հանրապետության Պաշտպանության բանակի ժամկետային զինծառայող, ավագ սերժանտ, ջոկի հրամանատար, հետմահու լեյտենանտ, զոհվել է Ադրբեջանական դիվերսիոն հարձակման ժամանակ։


== Կենսագրություն ==
Արարատ Խանոյանը ծնվել է 1994 թ. հոկտեմբերի 9-ին Արմավիրի մարզի Սարդարապատ (նախկին Հոկտեմբեր) գյուղում։ 2002 թ. ծնողների հետ մեկնել է Ռուսաստանի Դաշնություն և բնակություն հաստատել այնտեղ։ Վեց տարի այնտեղ ապրելուց հետո՝ 2008 թ. վերադառնում են հայրենի երկիր։ Արարատը միակ քրոջ՝ Ժաննայի հետ սովորում է գյուղի միջնակարգ դպրոցում։ 2012 թ. ավարտում է դպրոցը։
Նույն թվականին զորակոչվում է բանակ։ Ծառայել է Եղնիկների շրջանի Պաշտպանության բանակի զորամասերից մեկում։ Նա վաշտի ավագ սերժանտ էր։ Կարգապահ էր և օրինակելի։ Արարատը բանակից վերադառնալուց հետո ուզում էր շարունակել հոր՝ ավտոմեխանիկի գործը։
2014 թ. հուլիսի 31-ին Ադրբեջանական դիվերսիոն խմբի ներթափանցման ժամանակ, թշնամու գնդակից զոհվում է Արարատ Խանոյանը։
Արարատը հետմահու պարգևատրվել է ԼՂՀ «Արիության համար» մեդալով։ Հետմահու ստացել է լեյտենանտի կոչում։
Սարադարապատ գյուղի դպրոցը հնարավոր է կրի Արարատ Խանոյանի անունը։
2014 թ. օգոստոսի 2-ին ՀՀ Նախագահի հրամանագրով հետմահու պարգևատրվել է Մարտական ծառայության մեդալով։
2014 դեկտեմբերի 9-ին նրա ծննդյան օրը Սարդարապատ համայնքում բացվել է նրա հիշատակը հավերժացնող հուշաքար։


== Ծանոթագրություններ ==
Բևրեն

Բևրեն (ֆր.՝  Beuvraignes), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 826 մարդ, բնակչության խտությունը` 57.16 մարդ/կմ²։ Բնակավայրը զբաղեցնում է 14.45 կմ² տարածք։


== Աշխարհագրություն ==
Գտնվում է Փարիզ քաղաքից 95 կմ հյուսիս, Ամյեն քաղաքից 45 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 524 աշխատունակ (15-64 տարեկան) բնակիչ, որոնցից ակտիվ էին 382-ը, իսկ ոչ ակտիվները` 142։ Ակտիվության ցուցանիշը կազմում է 72,9 %։ 382 աշխատունակ մարդկանցից աշխատել է 344 անձ (197 տղամարդ և 147 կին)։ Գործազուրկ են եղել 38 անձ (18 տղամարդ և 20 կին)։ 142 անաշխատունակներից 47 եղել են աշակերտներ կամ ուսանողներ, 42-ը` թոշակառուներ, իսկ 53-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (280901-281000)

Աստերոիդների ցանկ (280801-280900)  • Աստերոիդների ցանկ  • Աստերոիդների ցանկ (281001-281100)
 Աստերոիդների ցանկ (280801-280900)  • Աստերոիդների ցանկ  • Աստերոիդների ցանկ (281001-281100)
Տիագու Չոնեկ

Տիագու Ռանգել Չոնեկ (լեհ.՝ Thiago Rangel Cionek, ապրիլի 21, 1986(1986-04-21), Կուրիտիբա, Բրազիլիա), բրազիլիական ծագմամբ լեհ ֆուտբոլիստ, ՍՊԱԼ ակումբի և Լեհաստանի հավաքականի պաշտպան։ 2016 թվականի Եվրոպայի առաջնության և 2018 թվականի աշխարհի առաջնության մասնակից։


== Ակումբային կարիերա ==

Չոնեկն իր կարիերան սկսել է «Կույաբա», «ԿՌԲ» և ինչպես նաև պորտուգալական «Բրագանսա» ակումբներում։ 2008 թվականին նա տեղափոխվել է «Յագելոնիա» ակումբ։ Սեպտեմբերի 12-ին՝ «Լոձ» ակումբի դեմ խաղի ժամանակ Չոնեկը կատարել է իր նորամուտը Լեհաստանի առաջնությունում։ 2009 թվականի մայիսի 8-ին՝ «Լեխիա» ակումբի դեմ խաղում Չոնեկը խփել է իր առաջին գոլը «Յագելոնիա» ակումբի կազմում։ Նույն տարում Տիագու Չոնեկը նվաճել է Լեհաստանի գավաթը։ 2012 թվականին նա տեղափոխվել է իտալական «Պադովա» ակումբ։ Սեպտեմբերի 3-ին՝ «Լիվորնո» ակումբի դեմ խաղում Չոնեկը կատարել է իր նորամուտը իտալական Սերիա Բ-ում։ 2013 թվականի ամռանը նա վարձավճարով տեղափոխվել է «Մոդենա» ակումբ։ Հոկտեմբերի 5-ին՝ «Էմպոլի» ակումբի դեմ խաղում Չոնեկը կատարել է իր նորամուտը նոր թիմի կազմում։ 2014 թվականի մարտի 4-ին «Պոդովա» ակումբի դեմ խաղում նա խփել է իր առաջին գոլը «Մոդենա» ակումբի կազմում։ Վարձավճարով հանդես գալու վերաբերյալ պայմանավորվածության ժամկետի ավարտից հետո Տիագուն ակումբի հետ կնքել է լիարժեք պայմանագիր։
2016 թվականի սկզբին Տիագու Չոնեկը տեղափոխվել է «Պալերմո» ակումբ։ Տրանսֆերի արժեքը կազմել է 350 հազար եվրո։ Ապրիլի 3-ին «Կիևո» ակումբի դեմ խաղում նա կատարել է իր նորամուտը իտալական Սերիա Ա-ում։
2018 թվականի սկզբին Տիագուն տեղափոխվել է ՍՊԱԼ ակումբ։ Հունվարի 21-ին՝ «Ուդինեզե» ակումբի դեմ խաղում նա կատարել է իր նորամուտը նոր ակումբի կազմում։ Ապրիլի 7-ին «Ատալանտա» ակումբի դեմ խաղում Չոնեկը խփել է իր առաջին գոլը ՍՊԱԼ ակումբի կազմում։


== Միջազգային կարիերա ==
2014 թվականի մայիսի 13-ին՝  Գերմանիայի հավաքականի դեմ ընկերական խաղում Չոնեկը կատարել է իր նորամուտը Լեհաստանի հավաքականի կազմում։
2016 թվականի ամռանը Չոնեկը հավաքականի հիմնական կազմում մասնակցել է Ֆրանսիայում կայացած Եվրոպայի առաջնությանը։ Մրցաշարում նա մասնակցել է Ուկրաինայի հավաքականի դեմ խաղին։


== Ձեռքբերումներ ==
Ակումբային
 «Յագելոնիա»

Լեհաստանի գավաթակիր — 2009/2010


== Ծանոթագրություններ ==


== Արտաքին հղումներ ==
Չոնեկի պաշտոնական Ինստագրամի էջը
Չոնեկը transfermarkt-ում
Չոնեկը soccerbase.com-ում
Չոնեկը WhoScored.com կայքում
Չոնեկը ՈՒԵՖԱ-ի պաշտոնական կայքում
Բերյոզովկա (գյուղ, Բառնաուլի քաղաքային օկրուգ)

Անվան այլ կիրառումների համար տե՛ս՝ ԲերյոզովկաԲերյոզովկա (ռուս.՝ Берёзовка), գյուղ Ռուսաստանի Ալթայի երկրամասի Բառնաուլի քաղաքային օկրուգի կազմում։
Բնակչությունը 1999 թվականին գրանցված տվյալներով կազմում էր 500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեստրյակովո (գյուղ, Պավլովսկի շրջան)

Պեստրյակովո (ռուս.՝ Пестряково), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)